ai4bharat/Pralekha huggingface dataset:
माहिती आणि प्रसारण मंत्रालय
केंद्रीय संचार ब्युरो, गोवा कार्यालयाकडून पणजी बस स्थानकावर मल्टीमिडीया प्रदर्शनाचे 13 ते 17 ऑगस्ट दरम्यान आयोजन
पणजी, 12 ऑगस्ट 2022
स्वातंत्र्याच्या अमृत महोत्सवानिमित्त केंद्रीय संचार ब्युरो, गोवा कार्यालय आणि कदंब परिवहन महामंडळ यांनी संयुक्तरित्या मल्टीमिडीया प्रदर्शनाचे आयोजन केले आहे. पणजी बस स्थानकावर 13 ते 17 ऑगस्ट दरम्यान आयोजित प्रदर्शनाचे शनिवारी सकाळी 11 वाजता केटीसीएल अध्यक्ष आमदार उल्हास तुयेंकर यांच्या हस्ते उद्घाटन करण्यात येणार आहे. परिवहन सचिव, एम आर एम राव यांची याप्रसंगी उपस्थिती असणार आहे.
भारतीय स्वातंत्र्यलढा आणि फाळणीशी संबंधित 50 छायाचित्र आणि स्वातंत्र्यानंतर देशाचा प्रवास यावरील 40 छायाचित्र असे प्रदर्शनात मांडण्यात येणार आहेत. तसेच स्वातंत्र्यसैनिक आणि स्वातंत्र्यलढ्यावर माहिती देणारी चित्रफीतही प्रदर्शनादरम्यान लावली जाणार आहे. नागरिकांसाठी बुधवार, 17 ऑगस्टपर्यंत प्रदर्शन खुले असणार आहे. जास्तीत जास्त नागरिकांनी याचा लाभ घेण्याचे आवाहन केंद्रीय संचार ब्युरोने केले आहे.
SRT/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
उपराष्ट्रपती कार्यालय
उपराष्ट्रपतींनी 73 व्या प्रजासत्ताक दिनाच्या पूर्वसंध्येला देशाला दिल्या शुभेच्छा
नवी दिल्ली, 25 जानेवारी 2022
उपराष्ट्रपती, श्री एम. व्यंकय्या नायडू यांनी प्रजासत्ताक दिनाच्या पूर्वसंध्येला देशाला शुभेच्छा दिल्या आहेत. त्यांच्या संदेशाचा संपूर्ण मजकूर खालीलप्रमाणे आहे -
“73 व्या प्रजासत्ताक दिनाच्या या आनंदाच्या प्रसंगी मी आपल्या देशातील सर्व नागरिकांना माझ्या हार्दिक शुभेच्छा आणि शुभकामना देतो.
आपले संविधान हे आपले मार्गदर्शक आणि नैतिक तत्व आहे. आपल्या महान राष्ट्राची उभारणी आणि शासन ज्या पायावर उभारले गेले त्याचा पाया संविधान आहे. प्रजासत्ताक दिन हा आपल्या संविधानात समाविष्ट केलेल्या स्वातंत्र्य, समानता, बंधुता आणि सर्वांसाठी न्याय या महत्त्वाच्या तत्त्वांवरील आपला विश्वास पुष्टी करण्याचा एक योग्य प्रसंग आहे.
स्वातंत्र्य, समता, बंधुता आणि न्याय या सर्वांसाठी आपल्या राज्यघटनेत अंतर्भूत असलेल्या महत्त्वाच्या तत्त्वांवरील विश्वासाचा पुनरुच्चार करण्यासाठी प्रजासत्ताक दिन हा एक योग्य योग आहे. ज्यांच्या निस्वार्थ बलिदानामुळे या महान प्रजासत्ताकाचा जन्म झाला त्या स्वातंत्र्यसैनिकांबद्दल मनापासून कृतज्ञता व्यक्त करण्याची ही वेळ आहे.
या आनंदाच्या दिवशी, आपण आपल्या प्रजासत्ताकाच्या यशाचा उत्सव साजरा करूया आणि शांततापूर्ण, सौहार्दपूर्ण आणि प्रगतीशील भारताच्या निर्मितीसाठी स्वतःला समर्पित करण्याचा संकल्प करूया.
जय हिंद!"
या संदेशाची हिंदी आवृत्ती पुढे दिली आहे. –
“मैं 73वें गणतंत्र दिवस समारोह के इस आनंदपूर्ण अवसर पर अपने देश के समस्त नागरिकों को हार्दिक बधाई और शुभकामनाएँ देता हूँ।
हमारा संविधान हमारा मार्गदर्शक है और हमारा नैतिक मानदंड है। यह एक ऐसा शास्त्र है जो उस नींव का निर्माण करता है जिस पर हमारा महान राष्ट्र स्थापित है और जिसके द्वारा यह महान राष्ट्र शासित होता है। गणतंत्र दिवस हमारे संविधान में प्रतिष्ठापित स्वतंत्रता, समानता, बंधुत्व और सभी के लिए न्याय के पोषित सिद्धांतों के प्रति अपनी आस्था को दोहराने का उचित अवसर है। यह उन स्वतंत्रता सेनानियों को हार्दिक आभार प्रकट करते हुए याद करने का भी अवसर है जिनके नि:स्वार्थ बलिदानों से इस महान गणतंत्र का जन्म हुआ है।
आइए, इस आनंदपूर्ण दिवस पर हम अपने गणतंत्र की उपलब्धियों का गुणगान करें और शांतिपूर्ण, सामंजस्यपूर्ण और प्रगतिशील भारत का निर्माण करने की दिशा में सत्यनिष्ठा से स्वयं को समर्पित करने का संकल्प लें।
जय हिंद!”
Jaydevi PS/V.Ghode/P.Malandkar
(Visitor Counter : 212
संरक्षण मंत्रालय
मेरीटाईम हिस्ट्री सोसायटीकडून ‘प्राचीन भारतातील सागरी युद्ध मोहिमा’ या विषयावरील तिसऱ्या वर्षाकालीन व्याख्यानाचे आयोजन
मेरीटाईम हिस्ट्री सोसायटीने अॅडमिरल दिवंगत एमपी आवटी यांच्या स्मरणार्थ 13 सप्टेंबर 2023 रोजी अगस्त्य सभागृह, आयएनएचएस अश्विनी येथे तिसरे वर्षाकालीन व्याख्यान आयोजित केले होते. लेखक, इतिहासकार आणि संशोधन अभ्यासक वेंकटेश रंगन या कार्यक्रमाचे अतिथी वक्ते होते.
‘प्राचीन भारतातील सागरी युद्ध मोहिमा’ या विषयावरील व्याख्यानात, रंगन यांनी भारताने प्राचीन काळात राबवलेल्या, धोरणात्मक सागरी युद्ध मोहिमांवर भाष्य केले, या मोहिमा सध्याच्या काळासाठीही बोधकारक ठरतील. व्याख्यानात त्यांनी प्राचीन काळातील दोन भारतीय सागरी युद्ध मोहिमांवर त्यांनी विस्तृत माहिती दिली. यामध्ये अकराव्या शतकात चोल सम्राट राजेंद्र चोल याने मिळवलेला विजय आणि अल-फॉ द्वीपकल्पामधील भारतीय समुदायाचे रक्षण करण्यासाठी चालुक्य सम्राटाने राबवलेल्या सागरी युद्ध मोहिमांचा समावेश होता. व्याख्यानामध्ये प्राचीन काळातही अस्तित्वात असलेल्या प्रभावी सागरी धोरणांचे महत्व, आणि सध्याच्या काळातील नौदलाच्या यशस्वी मोहिमा आणि धोरणात्मक निर्णयांवरील त्याचा प्रभाव, यावर भर देण्यात आला.
व्हाइस अॅडमिरल राजाराम स्वामीनाथन, एव्हीएसएम, एनएम, डीजीएनपी  यांनी अतिथी वक्ते वेंकटेश रंगन यांचा सत्कार केला. या कार्यक्रमाला नौदल कर्मचारी, इतिहासकार, विद्यार्थी आणि सागरी क्षेत्रात कार्यरत व्यक्ती, असा वैविध्यपूर्ण श्रोतृगण लाभला.
व्याख्यानाचे रेकोर्डिंग मेरीटाइम हिस्ट्री सोसायटीच्या सोशल मीडिया हँडल्सवर पोस्ट केले जाईल.
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 149 कोटी 66 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 94 लाखांहून अधिक मात्रा देण्यात आल्या
देशातील रोगमुक्ती दर सध्या 97.57%
गेल्या 24 तासांत देशात 1,17,100 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 3,71,363
साप्ताहिक पॉझिटीव्हिटी दर सध्या 4.54% आहे
नवी दिल्ली, 7 जानेवारी 2022
गेल्या 24 तासांच्या कालावधीत, कोविड प्रतिबंधक लसीच्या 94 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 149 कोटी 66 लाखांचा  टप्पा ओलांडला आहे.
देशभरात 1,59,96,534 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे आहे:
|
|
HCWs
|
|
1st Dose
|
|
1,03,88,661
|
|
2nd Dose
|
|
97,32,783
|
|
FLWs
|
|
1st Dose
|
|
1,83,86,788
|
|
2nd Dose
|
|
1,69,41,142
|
|
Age Group 15-18 years
|
|
1st Dose
|
|
1,68,20,563
|
|
Age Group 18-44 years
|
|
1st Dose
|
|
50,95,49,935
|
|
2nd Dose
|
|
34,57,40,614
|
|
Age Group 45-59 years
|
|
1st Dose
|
|
19,56,03,537
|
|
2nd Dose
|
|
15,43,51,161
|
|
Over 60 years
|
|
1st Dose
|
|
12,19,97,939
|
|
2nd Dose
|
|
9,71,68,033
|
|
Total
|
|
1,49,66,81,156
गेल्या 24 तासात 30,836 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,43,71,845 झाली आहे.
परिणामी, भारतातील रोगमुक्ती दर 97.57% झाला आहे.
गेल्या 24 तासात, 1,17,100 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 3,71,363 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 1.05% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 15,13,377 चाचण्या करण्यात आल्या. देशात आतापर्यंत एकंदर 68 कोटी 68 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 4.54% आणि दैनंदिन पॉझिटीव्हिटी दर 7.74%.इतका आहे.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
वाणिज्य आणि उदयोग मंत्रालय
चीनला बिगर बासमती तांदळाची निर्यात करायला आणखी पाच भात गिरण्यांना परवानगी
नवी दिल्ली, 25 ऑक्टोबर 2018
भारतातून चीनला बिगर बासमती तांदळाची निर्यात करायला आणखी पाच भात गिरण्यांना परवानगी मिळाली आहे. त्यामुळे या भात गिरण्यांची संख्या 24 झाली आहे. चीनला 100 टन बिगर बासमती तांदळाची निर्यात या वर्षाच्या सप्टेंबरमध्ये नागपूरहून प्रथम केली गेली. मे महिन्यामध्ये चीनमधल्या अधिकाऱ्यांनी चीनसाठी बिगर बासमती तांदळाची निर्यात करण्याच्या दृष्टीने पाहणी केली आणि 19 गिरण्यांची यासाठी नोंदणी केली होती. पंतप्रधान नरेंद्र मोदी यांच्या जून महिन्यातल्या चीन भेटी दरम्यान चीनला भारतातून तांदूळ निर्यात करण्यासंदर्भातल्या सामंजस्य करारावर स्वाक्षऱ्या करण्यात आल्या होत्या. या तांदुळाच्या जातीमध्ये बिगर बासमती तांदळाचा समावेश करण्यासाठी सुधारणा करण्यात आली होती.
चीन हा जगातला तांदळाचा सर्वात मोठा उत्पादक आणि आयातदारही आहे. यामुळे भारताला चीनमध्ये तांदळाची निर्यात करायला मोठा वाव आहे. गेल्या आर्थिक वर्षात भारताची तांदळाची एकूण निर्यात 12.7 मेट्रिक टन झाली होती. याआधी ही संख्या 10.8 मेट्रिक टन होती. वाढती वित्तीय तूट भरुन काढण्यासाठी चीनला तांदूळ आणि साखरेसारख्या कृषी उत्पादनांची निर्यात करण्यासाठी भारत उत्सूक आहे.
N.Sapre/N.Chitale/P.Malandkar
(Visitor Counter : 69
आरोग्य आणि कुटुंब कल्याण मंत्रालय
कोविड-19 विषयी ताजी माहिती
देशव्यापी लसीकरण मोहिमेअन्तर्गत आतापर्यँत कोविड प्रतिबंधक लसीच्या 175.46 कोटी मात्रा दिल्या गेल्या आहेत.
सध्या देशातील उपचाराधीन रुग्णांची संख्या 2,02,131 इतकी आहे.
उपचाराधीन रुग्णांचे प्रमाण 0.47% आहे.
रुग्ण कोरोनातून बरे होण्याचे प्रमाण सध्या 98.33% आहे.
गेल्या 24 तासांत देशातील 37,901 रुग्ण बरे झाल्याने देशातील कोरोनामुक्त झालेल्या व्यक्तींची संख्या 4,21,24,284 इतकी झाली आहे.
गेल्या 24 तासांत देशात 16,051 नवीन कोरोनाबाधितांची नोंद झाली.
दैनिक पॉझिटिव्हिटी दर  -: 
साप्ताहिक पॉझिटिव्हिटी दर -: 
आतापर्यंत 76.01 कोटी चाचण्या करण्यात आल्या, तर गेल्या चोवीस तासांत 8,31,087 चाचण्या करण्यात आल्या.
पंतप्रधान कार्यालय
पंतप्रधान उद्या तीन शहरातील लस सुविधा केंद्रांना भेट देणार
नवी दिल्ली, 27 नोव्हेंबर 2020
पंतप्रधान नरेंद्र मोदी लस विकास आणि उत्पादन प्रक्रियेचा आढावा घेण्यासाठी तीन शहरांचा दौरा करणार आहेत. ते अहमदाबादमधील झायडस बायोटेक पार्क, हैदराबादमधील भारत बायोटेक आणि पुण्यातील सीरम इन्स्टिट्यूट ऑफ इंडियाला भेट देणार आहेत.
भारत कोविड-19 विरूद्ध लढ्याच्या निर्णायक टप्प्यात प्रवेश करीत असतानाच पंतप्रधानांनी या सुविधा केंद्रांना भेट देऊन शास्त्रज्ञांशी चर्चा केल्याने लस देण्याच्या प्रयत्नांची पूर्वतयारी, आव्हाने आणि रोडमॅप यांची प्रथमदर्शनी माहिती त्यांना प्राप्त करता येईल.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
मंगोलियाच्या 14 जून, 2022 रोजी होणाऱ्या बुद्धपौर्णिमा उत्सवानिमित्त भगवान बुद्ध यांचे पवित्र अवशेष भारतातून मंगोलिया इथे 11 दिवसांच्या प्रदर्शनासाठी नेले जाणार
किरेन रिजिजू यांच्या नेतृत्वाखालील 25 सदस्यीय शिष्टमंडळही या पवित्र अवशेषांसोबत मंगोलियाचा दौरा करणार
मंगोलियाच्या नागरिकांसाठी एक विशेष मैत्रीभाव म्हणून, येत्या 14 जून, 2022 रोजी असणाऱ्या मंगोलियन बुद्धपौर्णिमेच्या उत्सवकाळात 11 दिवस चालणाऱ्या प्रदर्शनात ठेवण्यासाठी, भगवान बुद्ध यांचे चार पवित्र अवशेष, भारतातून मंगोलिया इथे नेले जाणार आहेत. केंद्रीय विधी आणि न्याय मंत्री किरेन रिजिजू यांच्या नेतृत्वाखालील 25 सदस्यीय प्रतिनिधीमंडळ हे अवशेष घेऊन मंगोलिया दौऱ्यावर जाणार आहे. तिथल्या गंदान बुद्धविहाराच्या परिसरात असलेल्या बातसागन मंदिरांत हे अवशेष ठेवले जातील. बिहारमधील ‘कपिलवस्तू’ ह्या प्राचीन शहरात, 1898 साली पहिल्यांदा आढळलेले भगवान बुद्धांचे हे अवशेष कपिलवस्तू अवशेष म्हणून ओळखले जात असून, ते सध्या राष्ट्रीय वस्तू संग्रहालयात ठेवले आहेत.
यासंदर्भात आज नवी दिल्लीत प्रसारमाध्यमांशी बोलतांना किरेन रिजिजू म्हणाले, की भारत- मंगोलिया यांच्यातील संबंधाचा हा नवा ऐतिहासिक टप्पा आहे. यामुळे, दोन्ही देशातील सांस्कृतिक आणि आध्यात्मिक संबंध अधिक दृढ होतील, असा विश्वास त्यांनी व्यक्त केला.
पंतप्रधान नरेंद्र मोदी यांनी 2015 साली, मंगोलियाला भेट दिली होती, याचे स्मरण करत किरेन रिजिजू म्हणाले की, नरेंद्र मोदी हे , मंगोलियाचा दौरा करणारे पहिलेच भारतीय पंतप्रधान होते. आता भगवान बुद्धांचे पवित्र अवशेष मंगोलियाला नेणे हा, दोन्ही देशांमधील प्राचीन सांस्कृतिक आणि आध्यात्मिक संबंध पुरुज्जीवित करण्याच्या पंतप्रधान मोदी यांच्या दूरदृष्टीनुसार आखलेला कार्यक्रम आहे, असेही ते म्हणाले.
भारत आणि मंगोलियामधील सामाईक इतिहास-संस्कृतीमध्ये हे दोन्ही देश एकमेकांकडे सांस्कृतिक आणि आध्यात्मिक शेजारी म्हणून बघतात, असे सांगत, भारत आणि मंगोलिया यांच्यात सामाईक सीमा नसल्या तरी मंगोलियाला आपण ‘दूरस्थ शेजारी’ असे म्हणू शकतो, असेही ते म्हणाले.
या अवशेषांना राष्ट्रीय अतिथी असा दर्जा दिला जाईल आणि सध्या राष्ट्रीय संग्रहालयात ते ज्या तापमानात ठेवलेले असतात, त्याच नियंत्रित तापमानात तिथेही ठेवले जातील. हे पवित्र अवशेष वाहून नेण्यासाठी भारतीय हवाईदलाने विशेष विमान C-17 ग्लोब मास्टर उपलब्ध करून दिले आहे.
मंगोलियाचे सांस्कृतिक कार्यमंत्री मंगोलियाच्या वतीने ह्या अवशेषांचे स्वागत करतील; मंगोलियाच्या राष्ट्रपतींचे सल्लागार आणि इतर मान्यवरांसह मोठ्या संख्येने भिक्षू यावेळी उपस्थित राहतील. भारतातील अवशेषांसह मंगोलियामध्ये उपलब्ध भगवान बुद्धांचे अवशेष देखील ह्या प्रदर्शनात ठेवले जातील. दोन्ही अवशेषांसाठी दोन बुलेट प्रूफ केसिंग तसेच दोन पेट्या भारतीय शिष्टमंडळ घेऊन जाणार आहेत.
अर्थ मंत्रालय
केंद्रीय प्रत्यक्ष कर मंडळ आणि सुक्ष्म, लघु आणि मध्यम उद्योग मंत्रालयामध्ये आज परस्पर सामंजस्य करारावर स्वाक्षऱ्या
नवी दिल्ली, 20 जुलै 2020
केंद्रीय प्रत्यक्ष कर मंडळ आणि सुक्ष्म, लघु आणि मध्यम उद्योग मंत्रालयामध्ये आज औपचारिक परस्पर सामंजस्य करारावर स्वाक्षऱ्या करण्यात आल्या, यानूसार केंद्रीय प्रत्यक्ष कर मंडळ, एमएसएमई यांच्यात माहितीची देवाण-घेवाण होणार आहे. या परस्पर सामंजस्य करारावर आयकर विभागाच्या प्रधान महासंचालक श्रीमती अनु जे सिंग आणि सुक्ष्म, लघु आणि मध्यम उद्योग मंत्रालयाचे अतिरिक्त सचिव आणि विकास आयुक्त देवेन्द्र कुमार यांनी स्वाक्षऱ्या केल्या.
या करारानूसार आयकर विभाग ठराविक आयकर परताव्यासंबंधीची माहिती एमएसएमईला कळवेल. या माहितीमुळे एमएसएमईला 26 जून 2020 रोजीच्या 2119  या अध्यादेशानूसार उद्योजकांचे सुक्ष्म, लघु आणि मध्यम उद्योगात वर्गीकरण करणे सुलभ होईल.
स्वाक्षऱ्या झालेल्या तारखेपासून कराराची अंमलबजावणी होईल. माहितीची देवाणघेवाण सुलभरित्या होण्यासाठी दोन्ही संस्था नोडल अधिकारी आणि पर्यायी नोडल अधिकाऱ्यांची नियुक्ती करतील.
या करारामुळे सीबीडीटी आणि एमएसएमईमधील सहकार्य आणि सामंजस्याचे नवे पर्व सुरु झाले आहे.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
उपराष्ट्रपती कार्यालय
देशात डिजिटल साक्षरतेला चालना देण्यासाठी उपराष्ट्रपतींनी केले जनआंदोलनाचे आवाहन
कोरोना साथीनंतरही ऑनलाईन शिक्षण सुरूच राहणार
आभासी पद्धतीने आदि शंकराचार्य डिजिटल अकादमीचे उद्घाटन
नवी दिल्ली, 27 नोव्हेंबर 2020
उपराष्ट्रपती एम. वेंकैया नायडू यांनी आज डिजिटल साक्षरतेला चालना देण्यासाठी व्यापक जनआंदोलन सुरु करण्याचे आणि सर्व तंत्रज्ञान व शैक्षणिक संस्थांनी त्या प्रयत्नात अग्रगण्य भूमिका बजावण्याचे आवाहन केले.
आदि शंकराचार्य यांचे जन्मस्थान असलेल्या कालादी येथे आभासी पद्धतीने ‘आदि शंकराचार्य डिजिटल अकादमी’ चे उद्घाटन करताना उपराष्ट्रपती म्हणाले की सध्याच्या ज्ञान समाजात माहिती ही मुख्य बाब असून आणि ज्याला त्वरित माहिती मिळते त्याला त्याचा फायदा मिळतो. ‘डिजिटलायझेशन’ हे माहिती प्राप्त करण्याचे एक माध्यम आहे.
कोविड -19 साथीच्या आजारामुळे होणाऱ्या अभूतपूर्व अडचणींकडे लक्ष वेधताना नायडू म्हणाले की शाळा बंद पडल्यामुळे लाखो विद्यार्थ्यांना वर्गात बसून शिक्षण घेता येत नाही आणि ऑनलाईन शिक्षण स्वीकारून जागतिक समुदाय या आव्हानाला तोंड देण्यासाठी प्रयत्न करीत आहे.
ते म्हणाले तंत्रज्ञान आम्हाला अध्यापन व शिक्षणामध्ये परिवर्तन घडवून आणण्याची संधी प्रदान करते आणि सतत अद्ययावत राहण्याची गरज व्यक्त करत असून वेगवान बदलणार्या तंत्रज्ञानाच्या दृष्टीने नवीन काळातील मागणीनुसार शैक्षणिक मॉडेल विकसित केले पाहिजे.
ऑनलाईन शिक्षणाचे अनेक फायदे सांगत, उपराष्ट्रपती म्हणाले की, यामुळे दुर्गम भागात दर्जेदार आणि परवडणारे शिक्षण प्रदान करण्यात मदत होत आहे.
हे नियमित अभ्यासक्रमांना उपस्थित राहू शकत नाहीत अशा व्यावसायिक आणि गृहिणींसाठी उपयुक्त आहे.
हे सर्व फायदे लक्षात घेता उप-राष्ट्रपती म्हणाले की कोविड साथी नंतरच्या काळातही ऑनलाईन शिक्षण सुरु राहील. कोविड-19 साथीच्या आजारामुळे शिक्षण पद्धतीमध्ये बदल झाला आहे यात काही शंका नाही, असे ते म्हणाले.
कोविड-19 च्या आधीसुद्धा शिक्षणात तंत्रज्ञानाचा अवलंब करण्याला वेग आला होता, याकडे लक्ष वेधत नायडू म्हणाले की जागतिक शैक्षणिक तंत्रज्ञान क्षेत्रात कोट्यवधी डॉलर्सची गुंतवणूक होत आहे आणि केवळ विद्यार्थीच नाही तर शिक्षण उद्योजकांनाही मोठी संधी उपलब्ध आहे.
कोविड -19 साथीच्या आजाराने आपल्याला प्रतिकूल परिस्थितीत सामाजिक-आर्थिक प्रक्रिया कशी चालू ठेवता येईल हे शिकण्यास भाग पाडले आहे असे सांगत ते म्हणाले की या अनुभवातून आपल्याला कळले की डिजिटल पद्धतीने जगण्यासाठी आपण सज्ज आहोत की नाही हा प्रश्न आपल्यासमोर उभा केला आहे. “पायाभूत सुविधांची उपलब्धता, संगणक व स्मार्ट फोन यासारख्या आवश्यक साधनांचा उपयोग, वेग आणि इंटरनेटची उपलब्धता या मुद्दय़ांवर चर्चा झाली असून यावर उपाय शोधणे आवश्यक आहे,” ते पुढे म्हणाले.
ऑनलाइन शिक्षण काय देऊ शकते आणि काय नाही या संदर्भात वास्तववादी दृष्टीकोन अवलंबण्याचा इशारा उपराष्ट्रपतींनी दिला. "ऑनलाइन वर्ग, गप्पा गट, व्हिडिओ मीटिंग्ज, मतदान आणि दस्तावेज सामायिकरण या बाबी शिक्षक-विद्यार्थ्यांमध्ये संवाद सुलभ करतात परंतु हे सर्व वर्गातील वैयक्तिक संवाद आणि उबदारपणा याची जागा घेऊ शकत नाही”, असे ते म्हणाले.G.Chippalkatti/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
रेल्वे मंत्रालय
येत्या आंतरराष्ट्रीय महिला दिनाचा एक भाग म्हणून, महिला सक्षमीकरणाचा प्रसार आणि कार्यक्रम साजरा करण्यासाठी रेल्वे मंडळाच्या वतीने “वॉकेथॉन” आयोजित
महिलांच्या कर्तृत्वाचा उत्सव साजरा करण्यासाठी दरवर्षी 8 मार्च या दिवशी जागतिक महिला दिन जगभरात साजरा केला जातो.
येत्या आंतरराष्ट्रीय महिला दिनाच्या उत्सवाचा एक भाग म्हणून,महिला सक्षमीकरणाचा प्रसार आणि सोहळा साजरा करण्यासाठी रेल्वे मंडळाच्या वतीने रेल्वे मंडळ आणि रेल्वे क्रीडा संवर्धन मंडळ यांनी आज म्हणजेच 6 मार्च 2023 रोजी रेल्वे भवन ते बोट क्लब ते पुन्हा नवी दिल्ली अशी “वॉकेथॉन”  आयोजित केली होती. या वॉकेथॉनमध्ये नामवंत खेळाडू, आघाडीवर राहून काम करणाऱ्या महिला कर्मचारी, आरपीएफ कर्मचारी आणि रेल्वे मंडळाच्या अधिकाऱ्यांसह भारतीय रेल्वेच्या 150 महिला कर्मचाऱ्यांनी सहभाग घेतला.रेल्वे मंडळाच्या वित्त विभागाच्या सदस्य अंजली गोयल तसेच परिचालन आणि व्यवसाय विभागाच्या सदस्य जया वर्मा सिन्हा या वॉकेथॉन दरम्यान उपस्थित होत्या.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंह यांनी 2047 मध्ये भारताच्या स्वातंत्र्याची 100 वर्षे साजरी करताना तरुण आयएएस अधिकाऱ्यांना त्यांच्या नियत भूमिकेचे करून दिले स्मरण
नवी दिल्ली, 17 जुलै 2022
केंद्रीय विज्ञान आणि तंत्रज्ञान राज्यमंत्री ; पृथ्वी विज्ञान  राज्यमंत्री तसेच पंतप्रधान कार्यालय,कार्मिक, सार्वजनिक तक्रारी, सेवानिवृत्ती वेतन, अणुऊर्जा आणि अवकाश राज्यमंत्री डॉ.जितेंद्र सिंह यांनी आज 2020 च्या तुकडीच्या युवा आयएएस अधिकार्यांना त्यांच्या संबंधित राज्य केडरला जाण्यापूर्वी त्यांना त्यांच्या नियत भूमिकेची आठवण करून दिली.
2047 साली जेव्हा भारताच्या स्वातंत्र्याची 100 वर्षे साजरी होतांना तुमचं वय तुमची जमेची बाजू असल्याने, फक्त तुम्हालाच ती संधी आणि विशेषाधिकार मिळेल, असे ते म्हणाले.
डॉ जितेंद्र सिंह म्हणाले की नागरिक केन्द्री प्रशासनासाठी अर्थवाही आदान-प्रदान आणि प्रशासनामध्ये सुधारणा घडवून आणण्यासाठी तंत्रज्ञानाचा वापर करणे महत्त्वाचे आहे. धोरण तयार करणे आणि धोरणांची अंमलबजावणी करणे या प्रक्रियेत आपले म्हणणे विचारात घेतले जावे अशी आजच्या नागरिकांची आकांक्षा आहे.
डॉ जितेंद्र सिंह यांनी नमूद केले की केंद्रीय मंत्रालये किंवा केंद्रीय विभागांसमवेत सहाय्यक सचिवांसंदर्भातला हा अनिवार्य उपक्रम 2015 मध्ये पंतप्रधान नरेंद्र मोदी यांच्या आदेशानुसार सुरू करण्यात आलेला एक मोठा प्रयोग होता. यामुळे भारत सरकारला मोठा फायदा झाला आहे. ते म्हणाले की भारत सरकारच्या विविध मंत्रालय किंवा विभागांमधील विविध प्रमुख उपक्रमांमध्ये सुधारणा करण्यासाठी सहाय्यक सचिवांनी सहभागी होऊन त्यांचं मत नोंदवणे अपेक्षित आहे. यामुळे त्यांना फक्त त्यांचे कौशल्य आणि प्रतिभा दाखविण्याची संधीचं मिळत नाही, तर भारताच्या पंतप्रधानांसमोर सादरीकरण करण्याची संधी देखील मिळते. ही संधी कदाचित त्यांच्या वरिष्ठांना मिळाली नसेल.
डॉ जितेंद्र सिंह म्हणाले, 175 अधिकार्यांच्या या तुकडीत अभियांत्रिकी पार्श्वभूमी असलेले 108 अधिकारी आहेत आणि वैद्यकीय, व्यवस्थापन, कायदा आणि कला या विषयांची पार्श्वभूमी असलेले अनेक अधिकारीही आहेत. त्यांनी यावर जोर दिला की त्यांनी त्यांच्या शैक्षणिक पार्श्वभूमीचा उपयोग करून त्यांच्या विभागात कशाप्रकारे नवकल्पना आणू शकतात, त्या नवीन कल्पनांचा वापर करू शकतात हा विचार करावा.
विविध मध्यस्थ आणि गळती पूर्णपणे काढून टाकून थेट उच्च दर्जाचे कार्य नागरिकांपर्यंत कसे पोहोचवू शकतात ह्याचाही विचार करावा असं ही डॉ.जितेंद्र सिंह यांनी या अधिकाऱ्यांना सांगितलं.
प्रशासन आणि प्रशासनाकडून नागरिकांच्या अपेक्षा आणि आकांक्षा वाढत असताना माहिती तंत्रज्ञान, इंटरनेट, मोबाईल तंत्रज्ञान, कृत्रिम बुद्धिमत्ता, मशीन लर्निंग इत्यादींमुळे लोकांच्या जीवनात आमूलाग्र बदल घडून येऊ शकतात. लोकांशी थेट संपर्क प्रस्थापित करण्यासाठी प्रशासनाला मदत करा,असा सल्ला ही त्यांनी या तरुणांना दिला.
डॉ जितेंद्र सिंह यांनी या तरुण नोकरशहांना तर्कसंगत दृष्टीकोन ठेवण्याचे आवाहन केले.सरकारी कार्यालयात येणाऱ्या सामान्य नागरिकांबद्दलचा त्यांचा दृष्टिकोन सरकारी सेवांमधून नागरिकांच्या समाधानासाठी सर्वात महत्वाचा घटक ठरणार आहे,असे ही त्यांनी यावेळी सांगितले.N.Chitale/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
माहिती आणि प्रसारण मंत्रालय
राष्ट्रपतींच्या ‘लोकतंत्र के स्वार’ आणि ‘द रिपब्लिकन एथिक’ या निवडक भाषणांच्या संग्रहाचे उपराष्ट्रपतींच्या हस्ते प्रकाशन
भारताने कधी कुठल्या देशावर हल्ला केला नाही मात्र कुणी आमच्यावर हल्ला केला तर आम्ही चोख प्रत्युत्तर देऊ- उपराष्ट्रपती
ई- बुक स्वरुपात वाचण्यासाठी किंडल आणि ॲप स्टोअरवर ही पुस्तके उपलब्ध- माहिती आणि प्रसारण मंत्री
नवी दिल्ली, 6 सप्टेंबर 2019
नवी दिल्लीत प्रवासी भारतीय केंद्र येथे आयोजित एका कार्यक्रमात उपराष्ट्रपती एम. व्यंकय्या नायडू यांनी ‘लोकतंत्र के स्वार ’ आणि ‘द रिपब्लिकन एथिक ’ ही पुस्तके प्रकाशित केली. राष्ट्रपतीपदाच्या कार्यकाळातल्या दुसऱ्या वर्षात  राष्ट्रपती राम नाथ कोविंद यांनी केलेली 95 भाषणं या पुस्तकांमध्ये संकलित करण्यात आली आहेत. माहिती आणि प्रसारण मंत्रालयाच्या अंतर्गत प्रकाशन विभागाने ही पुस्तके छापली आहेत.
या भाषणांमध्ये नवभारताचा आराखडा असून देशाचा दूरदर्शीपणा, आकांक्षा आणि नीतीमूल्य अधोरेखित केल्याचे उपराष्ट्रपती नायडू म्हणाले. तरुण नोकरशहांसाठी राष्ट्रपती प्रेरणास्रोत राहिले असून या पुस्तकांच्या माध्यमातून राष्ट्रपतींचे विचार आणि कल्पना युवा पिढीपर्यंत पोहचतील अशी आशा त्यांनी व्यक्त केली.
राष्ट्रपतींच्या भाषणातील ‘वसुधैव कुटुंबकम्’ तत्वज्ञान अधोरेखित करत उपराष्ट्रपती म्हणाले, “संपूर्ण जग हे एक कुटुंब आहे, यावर भारताचा विश्वास आहे. त्यामुळेच भारताने कधीही कुठल्या देशावर हल्ला केला नाही. मात्र एखाद्या देशाने हल्ला केलाच तर त्याला भारत चोख प्रत्युत्तर देईल.”
राष्ट्रपतींनी आपले जीवन सामाजिक न्यायासाठी समर्पित केले ज्याचे प्रतिबिंब या पुस्तकांमधल्या भाषणात दिसते असे केंद्रीय मंत्री थावरचंद गेहलोत म्हणाले.
केंद्रीय मंत्री प्रकाश जावडेकर यांनी ही पुस्तके प्रकाशित केल्याबद्दल प्रकाशन विभागाची प्रशंसा केली. ई-बुक स्वरुपात वाचताना प्राधान्य देणाऱ्यांसाठी ही पुस्तके किंडल आणि ॲप स्टोअरवर खरेदीसाठी उपलब्ध केली जातील असे जावडेकर म्हणाले.
या भाषणांमुळे राष्ट्रपतींचे विचार जगभरातील लोकांपर्यंत पोहचतील असे माहिती आणि प्रसारण सचिव अमित खरे म्हणाले.
B.Gokhale/S.Kane/P.Malandkar
(Visitor Counter : 98
आर्थिक व्यवहार विषयक मंत्रिमंडळ समिती
आसाममध्ये रेल्वे जोडणीला प्रोत्साहन
नवे बोंगाईगाव-रंगिया-अगथोरी रेल्वे मार्गाच्या  दुपदरीकरणाला मंजूरी
ही योजना बोंगाईगाव, बक्सा, बारपेटा, नलवाडी व कामरूप या जिल्ह्यातून राबविली जाईल
या प्रकल्पामुळे 34.31 लाख इतके मनुष्यबळ दिवस रोजगार निर्मिती होणार
हा प्रकल्प 2022-23पर्यंत पूर्ण करण्यात येईल व यासाठीचा खर्च अंदाजे 2042.51 कोटी रुपये इतका असेल
(नवी दिल्ली, 17 जुलै 2019
पंतप्रधान नरेंद्र मोदी यांच्या अध्यक्षतेखाली आज झालेल्या अर्थ विषयक समितीच्या बैठकीमध्ये आसाम मधील नवे बोंगाईगाव-रंगिया-अगथोरी रेल्वे मार्गाच्या  दुपदरीकरणाला मंजूरी देण्यात आली आहे.
या योजनेसाठी अंदाजे 2042.51 कोटी रुपये खर्च येईल; तसेच 2022-23 पर्यंत हा प्रकल्प पूर्ण केला जाईल. हा प्रकल्प ‘नॉर्थइस्ट फ्रंटियर रेल्वे’ या बांधकाम संस्थेकडून राबविण्यात येईल.
या योजनेमुळे पूर्वोत्तर क्षेत्रात वाढणारे दळणवळण सहज व कमी वेळेत होईल. याद्वारे सुमारे 34.31 मनुष्यबळ दिवसाची रोजगार निर्मिती होणार आहे. तसेच ही परियोजना बोंगाईगाव, बक्सा, बारपेटा, नलवाडी व कामरूप या जिल्ह्यातून राबविली जाणार आहे.
B.Gokhale/S.Kelkar/P.Kor
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशभरात एका दिवसात एकूण 86.16 लाख लसींच्या मात्रा देण्यात आल्या असून जगातील एका दिवसातील ही विक्रमी संख्या
राष्ट्रव्यापी लसीकरण मोहिमेअंतर्गत आतापर्यंत 28.87 कोटी लसींच्या मात्रा देण्यात आल्या
गेल्या 24 तासात 42,640 नव्या रुग्णांची नोंद; 91 दिवसात संख्या 50 हजारापेक्षा कमी
सक्रिय रुग्णसंख्येत घट होऊन ती 6,62,521 वर पोहचली; 79 दिवसानंतर ही संख्या 7 लाखापेक्षा कमी
देशात आतापर्यंत एकूण 2,89,26,038 जण बरे झाले आहेत
गेल्या 24 तासात 81,839 जण बरे झाले आहेत
सलग 40 व्या दिवशी दैनंदिन नव्या रुग्णांपेक्षा बरे होणाऱ्यांची संख्या अधिक आहे.
बरे होण्याचा दर वाढून 96.49% वर पोहोचला आहे.
साप्ताहिक पॉझिटीव्हीटी दर 5% पेक्षा कमी असून सध्या तो 3.21% वर पोहोचला आहे
दैनंदिन पॉझिटीव्हीटी दर 2.56%, सलग 15 व्या दिवशी तो 5% पेक्षा कमी
चाचण्यांच्या क्षमतेत सातत्याने वाढ; एकूण – 39.40 कोटी चाचण्या करण्यात आल्या आहेत